Rydych chi yma: Hafan > Cyrsiau Israddedig > Children's Books
BA (Anrh) Llyfrau Plant
ysgrifennu, adrodd stori a damcaniaethau strwythur naratif
sgiliau marchnata, anfonebu a gweithio gyda clientiaid
Ehangwch
sgiliau creadigol o feithrin syniadau i gynhyrchu technegol
Côd UCAS: CB19
Hyd y Cwrs: 3 FL (LLA)
Nod y cwrs hynod arbenigol yma yn Llyfrau Plant yw helpu i ddatblygu eich arddull darluniol a'ch dawn adrodd hanesion. Mae'r cwrs yn delio a'r ochrau ymarferol, proffesiynol ac artistig o ysgrifennu a darlunio llyfrau ar gyfer cynulleidfa ifanc. Bydd y rhaglen yn eich cyfarparu ar gyfer gyrfa lwyddiannus yn y diwydiannau creadigol.
dysgu am ysgrifennu, adrodd straeon a damcaniaethau strwythurau naratif
datblygu arddull bersonol unigol a chynhyrchu portffolio proffesiynol
cael eu hannog i ehangu'u galluoedd drwy weithdai a phrosiectau ymarferol
dysgu sgiliau creadigol o gynhyrchu syniadau i'w cynhyrchiad technegol i wneuthur print, rhwymo llyfrau, deunyddiau 3D, darlunio byw, cyfryngau traddodiadol a digidol
cael eu hannog i weithio ar friffiau a chystadlaethau byw
dysgu sgiliau ymarferol megis marchnata a hunan-hyrwyddiad i gytundebau, anfonebau a gweithio gyda chleientiaid
Cafodd Ysgol Y Celfyddydau Creadigol ym Mhrifysgol Glyndŵr Wrecsam ei enwi'r lle orau i astudio celf yng Nghymru yn y Tabl Cynghrair Prifysgol Guardian 2017.
Byddwch yn rhan o gymuned liwgar a chreadigol o artistiaid masnachol gan gynnwys artistiaid llyfrau plant, darlunwyr, animeiddwyr, artistiaid gemau a dylunwyr.
Cewch eich dysgu gan dîm dysgu gydag ystod eang o brofiad yn gweithio'n broffesiynol yn y diwydiannau cyhoeddi i blant a darlunio.
Rydyn yn annog ein myfyrwyr i hunan-gyhoeddi a dysgu sut i gynhyrchu prototeipiau cynhyrchiad o ansawdd uchel i drio'i werthu i'r diwydiant cyhoeddi gyda defnydd ein gwasanaeth rhwymo ar y safle.
Mae ein myfyrwyr wedi ennill gwobrau darlunio gan gynnwys cystadleuaeth Darlunio Gwasg Prifysgol Rhydychen, cystadleuaeth Llyfr Plant Macmillan, y Gymdeithas Caldecott a'r gwobrau D7D a chael ei henwebu ar gyfer y Gwobrau Eisner a Gwobr Arian Reuben.
Mae'r blwyddyn gyntaf yn cyflwyno myfyrwyr i egwyddorion sylfaenol darlunio bydd yn eich helpu i ddatblygu'ch arddull darlunio. Mae hyn yn cynnwys datblygu dealltwriaeth o'r offer a'r technegau creadigol byddwch yn eu defnyddio, y cyd-destun hanesyddol a damcaniaethau darlunio, ysgrifennu creadigol, print, cynhyrchu, technegau rhwymo llyfrau a dealltwriaeth o'r diwydiant.
Ysgrifennu Creadigol ar gyfer Naratif Gweledol
Print a Chynhyrchu
Mae'r ail flwyddyn yn galluogi myfyrwyr i ddatblygu'u dull unigol o ddylunio cymeriad, ysgrifennu sgript ac adrodd hanes yn weledol, agweddau ymarferol ysgrifennu a darlunio ar gyfer plant yn ogystal ag archwilio sylfeini rhedeg busnes fel gweithiwr llawrydd.
Cymeriad mewn Cyd-destun
Ysgrifennu ar gyfer Plant
Llyfrau Llun
Print a Chyhoeddi
Mae'r drydedd flwyddyn yn cael ei gyd-drafod. Byddwch yn gweithio gyda staff i hyrwyddo'r prosiectau sy'n arddangos eich dawn am adrodd hanesion, eich sgiliau a medrau, eich uchelgais a'ch dealltwriaeth o'r diwydiant cyhoeddi ar gyfer plant.
Ymarfer a Drafodwyd
Prosiect Gradd Cyhoeddi ar gyfer Plant
Mae gofynion mynediad yn unol â pholisi derbyn y Brifysgol
Mae gofynion mynediad y Brifysgol wedi'u hamlinellu yn: newid tariffau UCAS 2017
Mae cymwysterau mynediad rhyngwladol wedi'u hamlinellu ar y Ganolfan Genedlaethol Cydnabyddiaeth a Gwybodaeth Academaidd (NARIC) fel rhai sy'n cyfateb i gymhwyster mynediad perthnasol y DU.
Yn ogystal â gofynion mynediad academaidd, mae'n rhaid i'r holl ymgeiswyr nad Cymraeg neu Saesneg yw eu hiaith gyntaf ddangos hyfedredd iaith Saesneg.
Gall myfyrwyr Ewropeaidd roi'r dystiolaeth hon mewn nifer o ffyrdd (gweler gofynion mynediad myfyrwyr Ewropeaidd am fanylion) gan gynnwys IELTs.
Mae ar fyfyrwyr rhyngwladol angen Prawf Iaith Saesneg Diogel (SELT) sydd wedi'i gymeradwyo gan UKVI (gweler Gofynion Iaith Saesneg am fanylion)
Lle bo'n bosibl, rydym yn hoffi cyfweld pob un o'n hymgeiswyr yn bersonol. Os yw hyn yn broblem, gallwn drefnu i adolygu portffolio digidol neu i gael cyfweliad ar-lein.
Yn eich portffolio, hoffem i chi ddangos eich gallu i dynnu lluniau. Gallwch ddangos hyn trwy ddangos bywluniadau, gwaith braslunio yn ogystal â'ch darnau terfynol. Fel arfer, byddem yn disgwyl i fyfyrwyr sy'n gobeithio arbenigo mewn nofelau graffig neu gyhoeddiadau i blant ddangos enghreifftiau o lyfrau comics neu waith dylunio llyfrau plant maent wedi'u cynhyrchu.
Mae myfyrwyr yn cael eu hasesu mewn amryw o ffyrdd dros gyfnod eu gradd, o diwtorialau unigol, beirniadaeth grŵp, asesiad cyfoedion a chyflwyniad o waith celf derfynol. Mae adborth yn cael ei roi'n unigol er mwyn i chi ddatblygu'ch gwaith celf i safon broffesiynol.
Mae myfyrwyr sydd wedi astudio llyfrau plant yn Ysgol y Celfyddydau Creadigol wedi symud ymlaen i weithio mewn amryw o swyddi a diwydiannau. Mae llawer yn mynd ymlaen i weithio fel darlunwyr llawrydd, dylunwyr llyfrau, artistiaid comics, artistiaid bwrdd straeon, dylunwyr cymeriad a swyddi eraill yn y diwydiant animeiddio a gemau.